Περιφερειακή Ενότητα Καστοριάς

10 Μαΐου | Γιορτή Μητέρας, Πνευματικό Κέντρο Πενταβρύσου
2026-05-10 18:00 - 22:00 (Europe/Athens) | Πνευματικό Κέντρο Πενταβρύσου
O Πολιτιστικός Σύλλογος ¨Παπαδοπούλειος Βιβλιοθήκη Πενταβρύσου¨ πραγματοποιεί εκδήλωση για τη «Γιορτή της Μητέρας» στο Πνευματικό Κέντρο Πενταβρύσου, την Κυριακή 10 Μαΐου 2026, αναγνωρίζοντας τον καθοριστικό ρόλο της μητέρας στην οικογένεια, την κοινωνία και τη μετάδοση αξιών.
Η μητέρα αποτελεί σύμβολο ανιδιοτελούς αγάπης, φροντίδας, θυσίας και δύναμης. Είναι αυτή που μεταλαμπαδεύει αξίες, διατηρεί τα ήθη και τα έθιμα, και διαμορφώνει τις επόμενες γενιές με στοργή και προσήλωση.
🤝 Η εκδήλωση αποτελεί φόρο τιμής σε όλες τις μητέρες και υπενθυμίζει τη διαχρονική συμβολή τους στη διατήρηση της κοινωνικής συνοχής και της πολιτιστικής μας ταυτότητας.

10 Μαΐου | Παπαρρόδεια 2025, Εκδηλώσεις Μνήμης για τη Μάχη του Δισπηλιού.
2026-05-10 08:00 - 13:00 | Δισπηλιό Καστοριάς, Δισπηλιό
🇬🇷 Ο Εκπολιτιστικός Σύλλογος Δισπηλιού, για άλλη μια χρονιά, διοργανώνει τις εκδηλώσεις τιμής και μνήμης «Παπαρρόδεια 2026», στο πλαίσιο της προσπάθειας ανάδειξης της Μάχης του Δισπηλιού, η οποία έλαβε χώρα στις 15 Απριλίου 1941.
⚔️ Η μάχη αυτή, καταγεγραμμένη στην επίτομη Ιστορία του Ελληνοϊταλικού και Ελληνογερμανικού Πολέμου από το ΓΕΣ/ΔΙΣ, αποτελεί τη μοναδική «εκ συναντήσεως» και «επί ανοικτού πεδίου» σύγκρουση του Ελληνογερμανικού πολέμου. Παρά την αριθμητική υπεροχή και την ισχύ των γερμανικών δυνάμεων, η ηρωική αντίσταση των ελληνικών τμημάτων κατάφερε να καθυστερήσει την προέλαση, προσφέροντας πολύτιμο χρόνο στον ελληνικό στρατό.
🕯️ Ιδιαίτερη τιμή αποδίδεται στον Ταγματάρχη Πυροβολικού Ιωάννη Παπαρρόδου, ο οποίος έπεσε μαχόμενος στο Δισπηλιό μαζί με δώδεκα πυροβολητές του, αρνούμενος να παραδοθεί. Η θυσία του αποτελεί διαχρονικό σύμβολο ηρωισμού και καθήκοντος προς την πατρίδα.

🗓️ Κυριακή 10 Μαΐου 2026 | Πρόγραμμα Εκδηλώσεων :
⛪ 07:30΄ Αρχιερατικό Συλλείτουργο, Δοξολογία και Μνημόσυνο🍞 10:40΄ Χορήγηση κολλύβων🚶 10:50΄ Πομπή στο Ηρώο🕊️ 11:00΄ Επιμνημόσυνη δέηση, προσκλητήριο πεσόντων ηρώων, κατάθεση στεφάνων, τήρηση ενός λεπτού σιγής και εθνικός ύμνος🎤 11:30΄ 1η Ομιλία (οι ομιλίες θα οριστικοποιηθούν μετά τη δήλωση των υποψήφιων ομιλητών)🥂 12:15΄ Δεξίωση παρευρισκομένων

📜 Η μνήμη των πεσόντων παραμένει ζωντανή μέσα από τις δράσεις του Συλλόγου, τόσο μέσω των ετήσιων εκδηλώσεων τιμής όσο και μέσω της συνεχούς ιστορικής τεκμηρίωσης και προβολής της μάχης.
🏛️ Η ανταπόκριση συγγενών του ήρωα Παπαρρόδου, καθώς και αρχών από τη γενέτειρά του, τη Λαμία, αναδεικνύει το ευρύτερο πανελλήνιο ενδιαφέρον για τη διατήρηση της ιστορικής μνήμης.
🤝 Η Περιφερειακή Ενότητα Καστοριάς στέκεται αρωγός στην προσπάθεια αυτή, καθώς και σε κάθε πρωτοβουλία που συμβάλλει στην ανάδειξη της τοπικής και εθνικής ιστορικής κληρονομιάς.

7–10 Μαΐου 2026 | η Μουσική Άνοιξη ξανά στην Καστοριά!
2026-05-08 08:00 - 2026-05-10 22:00 | Καστοριά, πεζόδρομος ερμού, Καστοριά, Greece
Η Π.Ε. Καστοριάς συνδιοργανώνει τη μεγάλη καλλιτεχνική συνάντηση Μουσικών Σχολείων «Μουσική Άνοιξη: Δοξάτος, Μουσικά Σύνολα στα Αρχοντικά της Καστοριάς»!
7–10 Μαΐου 2026Καστοριά – Συναυλίες σε ιστορικά αρχοντικά14 Μουσικά Σχολεία | 1000+ μαθητές & εκπαιδευτικοί | Εκπαιδευτικά workshops & masterclasses
Η δράση έχει την έγκριση του Ι.Ε.Π. – Υ.ΠΑΙ.Θ.Α. και τελεί υπό την αιγίδα της Δ.Δ.Ε. Καστοριάς.Με τη στήριξη της Ι.Μ. Καστοριάς, των Δήμων Καστοριάς & Άργους Ορεστικού, της Εφορείας Αρχαιοτήτων και της Π.Ε. Καστοριάς.
Ακολουθεί το αναλυτικό Πρόγραμμα του Φεστιβάλ

05-06 Ιουνίου Ι Παραδοσιακό Πανηγύρι στο Νταηλάκη Καστοριάς
2026-05-07 08:00 - 17:00 | Στο χώρο της παιδικής χαράς στο Νταηλάκη
Ο Πολιτιστικός Σύλλογος Νταηλάκη Καστοριάς «Η ΠΡΟΟΔΟΣ», διοργανώσει διήμερο παραδοσιακό πανηγύρι,στις 05 και 06 Ιουνίου , με αφορμή την εορτή των Αγίων Πάντων, που είναι ο ομώνυμος Ιερός Ναός της περιοχής.
Οι εκδηλώσεις θα γίνουν στο χώρο της παιδικής χαράς στο Νταηλάκη και θα πλαισιωθούν με ζωντανή παραδοσιακή μουσική.
Η Π.Ε. Καστοριάς στέκεται αρωγός στις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

5 και 6 Μαΐου 2026 | Η καρδιά του Κλασικού Αθλητισμού χτυπά στο Άργος Ορεστικό!
2026-05-05 08:00 - 2026-05-06 17:00 | ΔΑΚ Άργους Ορεστικού, Άργος Ορεστικό, Άργος Ορεστικό, Καστοριά, 52200, Greece
Η Γ΄ (Τελική) Φάση των Πανελλήνιων Αγώνων Κλασικού Αθλητισμού ΓΕ.Λ. και ΕΠΑ.Λ. Ελλάδας – Κύπρου για το σχολικό έτος 2025–2026 θα πραγματοποιηθεί στις 5 και 6 Μαΐου 2026 στο Άργος Ορεστικό Καστοριάς, με τη διοργάνωση της Ο.Ε.Σ.Α.Δ. Καστοριάς.
Πρόκειται για την κορυφαία σχολική διοργάνωση στίβου, όπου συμμετέχουν οι καλύτεροι μαθητές-αθλητές από Ελλάδα και Κύπρο, έχοντας προκριθεί από τις προηγούμενες φάσεις. Οι αγώνες προάγουν την ευγενή άμιλλα, ενισχύουν την ανάπτυξη των νέων και αναδεικνύουν ταλέντα, συγκεντρώνοντας περίπου 550 αθλητές και 300 συνοδούς. Η είσοδος για το κοινό είναι ελεύθερη.
Υποστηρικτές της προσπάθειας η Περιφερειακή Ενότητα Καστοριάς και οι Δήμοι της περιοχής.

03-06 Μαϊου | Η φαντασία πάει Σχολείο!
2026-05-03 08:00 - 2026-05-06 17:00 | Καστοριά, πεζόδρομος ερμού, Καστοριά, Greece
Η Π.Ε. Καστοριάς συνδιοργανώνει για άλλη μια χρονιά με τη Διεύθυνση Πρωτοβάθμιας Εκπαίδευσης Καστοριάς το πρόγραμμα φιλαναγνωσίας « Η Φαντασία …πάει Σχολείο»!
3–6 Μαΐου 2026
Το πρόγραμμα υλοποιείται σε συνεργασία με τη Γυναικεία Λογοτεχνική Συντροφιά
35 συγγραφείς και εικονογράφοι θα επισκέπτονται το πρωί δημοτικά σχολεία, νηπιαγωγεία και κάποια γυμνάσια για δημιουργικές δραστηριότητες προσέγγισης των βιβλίων.
Το απόγευμα οι συγγραφείς θα αξιοποιηθούν από Δημοτικές και Σχολικές Βιβλιοθήκες

29 Απριλίου 2026 | το 18ο Συνέδριο της Πανελλήνιας Ομοσπονδίας Συνταξιούχων Ο.Α.Ε.Ε. στην πόλη της Καστοριάς!
2026-04-29 08:00 - 17:00 | Limneon Resort & Spa, Καστοριά, Greece
Το Σωματείο Συνταξιούχων Ο.Α.Ε.Ε. Ν. Καστοριάς, μέλος της Πανελλήνιας Ομοσπονδίας Συνταξιούχων Ο.Α.Ε.Ε., διοργανώνει το 118ου Συνεδρίου της Πανελλήνιας Ομοσπονδίας Συνταξιούχων Ο.Α.Ε.Ε. στην πόλη της Καστοριάς,ο στην Καστοριά, την Τετάρτη 29 Απριλίου 2026, στο Limneon Resort.
Πρόκειται για έναν ετήσιο θεσμό πανελλαδικής εμβέλειας, με τη συμμετοχή περίπου 300 συνέδρων και συνολικά 600 συμμετεχόντων και συνοδών από όλη την Ελλάδα. Η διοργάνωση αναμένεται να ενισχύσει την τοπική οικονομία και να αναδείξει την πόλη της Καστοριάς ως προορισμό συνεδριακού τουρισμού.
Η Περιφερειακή Ενότητα Καστοριάς υποστηρίζει τη δράση!

11-12 Απριλίου | Πασχαλινές Εκδηλώσεις στο Επταχώρι Καστοριάς
2026-04-11 17:00 - 2026-04-12 23:30 | Επταχώρι Καστοριάς, Επταχώρι, Καστοριά
👉 Η Π.Ε. Καστοριάς συνδιοργανώνει για άλλη μια χρονιά μαζί με τον Φιλοπροοδευτικό Σύλλογο των Απανταχού Επταχωριτών (Φ.Σ.Α.Ε.), τις πασχαλινές εκδηλώσεις για το διήμερο 11 και 12 Απριλίου 2026.

📅 Το πρόγραμμα των εκδηλώσεων έχει ως εξής:
• Μεγάλο Σάββατο (11/04): Παιδική γιορτή με επαγγελματία διασκεδαστή.• Κυριακή του Πάσχα (12/04): Λαϊκή – παραδοσιακή βραδιά με ζωντανή μουσική για κατοίκους και επισκέπτες.
🤝 Η Περιφερειακή Ενότητα Καστοριάς στηρίζει ενεργά την πρωτοβουλία αυτή, αναγνωρίζοντας τη σημασία της πολιτιστικής κληρονομιάς και τη συμβολή των τοπικών δράσεων στην ενίσχυση της κοινωνικής συνοχής και στην ανάδειξη της πολιτιστικής ταυτότητας της περιοχής.

2-3 Απριλίου| 1ο Μαθητικό Συνέδριο Τοπικής Ιστορίας στην Καστοριά!
2026-04-02 09:00 - 2026-04-03 14:00 | Κέντρο Περιβαλλοντικής Εκπαίδευσης Καστοριάς, Καστοριά, 52100, Greece
Η Δ/νση Β/θμιας Εκπαίδευσης Καστοριάς πραγματοποιεί το 1ο Μαθητικό Συνέδριο Τοπικής Ιστορίας με θέμα «Η Καστοριά και η ευρύτερη περιοχή της από το 1900 έως το 1950», το οποίο θα πραγματοποιηθεί στις 2 και 3 Απριλίου 2026, στο Κέντρο Περιβαλλοντικής Εκπαίδευσης, στην Καστοριά.
Μέσα από τη συγκεκριμένη πρωτοβουλία, δίνεται η δυνατότητα στους μαθητές και τις μαθήτριες της Δευτεροβάθμιας Εκπαίδευσης να ερευνήσουν, να αναδείξουν και να παρουσιάσουν σημαντικές πτυχές της τοπικής μας ιστορίας, καλλιεργώντας την κριτική σκέψη, την ιστορική γνώση και τη σύνδεσή τους με τον τόπο.
Η στήριξη της Περιφερειακής Ενότητας Καστοριάς σε δράσεις που ενισχύουν την παιδεία, τον πολιτισμό και την τοπική ταυτότητα αποτελεί διαρκή προτεραιότητα και επένδυση στο μέλλον της νέας γενιάς.

29 Μαρτίου 2026| 12ος Διαγωνισμός Ορθογραφίας!
2026-03-29 08:00 - 15:00 | Κέντρο Περιβαλλοντικής Εκπαίδευσης Καστοριάς, Καστοριά, 52100, Greece
Ο Σύνδεσμος Φιλολόγων Καστοριάς, με τη σταθερή υποστήριξη της Περιφερειακής Ενότητας Καστοριάς, διοργανώνει για 12η χρονιά τον Διαγωνισμό Ορθογραφίας για μαθητές της Γ΄ Γυμνασίου, το Σάββατο 29 Μαρτίου 2026, στην αίθουσα εκδηλώσεων του Κέντρου Περιβαλλοντικής Εκπαίδευσης Καστοριάς.
Στον διαγωνισμό αναμένεται να συμμετάσχουν πάνω από 60 μαθητές.
Στόχος της δράσης είναι ουσιαστική εξοικείωση των μαθητών με την ελληνική γλώσσα, αναδεικνύοντας τον πλούτο, τη διαχρονικότητα και τη σημασία της ορθής χρήσης της. Μέσα από τη γραμματική και ετυμολογική προσέγγιση των λέξεων, οι μαθητές καλλιεργούν την κατανόηση λογοτεχνικών και επιστημονικών κειμένων, αναπτύσσουν γλωσσική ευαισθησία και ενισχύουν την ικανότητα σωστής έκφρασης, ιδιαίτερα στη σύγχρονη ψηφιακή εποχή.
Παράλληλα, ο διαγωνισμός προάγει την ευγενή άμιλλα, τον υγιή ανταγωνισμό και την κοινωνικοποίηση μαθητών από όλα τα σχολεία της Π.Ε. Καστοριάς, ενώ συμβάλλει ουσιαστικά στην καλλιέργεια της φιλαναγνωσίας.

15 Μαρτίου| Διασυλλογικοί Αγώνες Κωπηλασίας στην Καστοριά
2026-03-15 08:00 - 15:00 | Καστοριά, πεζόδρομος ερμού, Καστοριά, Greece
🚣‍♂️ Ο Ναυτικός Όμιλος Καστοριάς διοργανώνει την Κυριακή 15 Μαρτίου 2026 στην λίμνη της Καστοριάς Διασυλλογικούς Αγώνες Κωπηλασίας, με τη στήριξη της Περιφερειακής Ενότητας Καστοριάς, ενισχύοντας τον αθλητισμό και την προβολή της περιοχής μας.
Στη διοργάνωση θα συμμετάσχουν σωματεία από όλη την Ελλάδα, με μεγάλο αριθμό αθλητών, προπονητών και συνοδών, δημιουργώντας μια δυναμική αθλητική συνάντηση στις όχθες της λίμνης.
Μια ξεχωριστή ημέρα αφιερωμένη στην κωπηλασία, το αγωνιστικό πνεύμα και τη νέα γενιά αθλητών! 🚣‍♀️

8 Μαρτίου| Διασυλλογικοί Αγώνες Κωπηλασίας στο Μαύροβο Καστοριάς
2026-03-08 08:00 - 15:00 | Μαυροχώρι Καστοριάς, Μαυροχώρι, Καστοριά, 52100, Greece
🚣‍♂️ Ο Ναυτικός Όμιλος Μαυροχωρίου «Οι Αργοναύτες» διοργανώνει την Κυριακή 8 Μαρτίου 2026 στο Μαυροχώρι Καστοριάς Διασυλλογικούς Αγώνες Κωπηλασίας, με τη στήριξη της Περιφερειακής Ενότητας Καστοριάς, ενισχύοντας τον αθλητισμό και την προβολή της περιοχής μας.
Στη διοργάνωση θα συμμετάσχουν σωματεία από όλη την Ελλάδα, με μεγάλο αριθμό αθλητών, προπονητών και συνοδών, δημιουργώντας μια δυναμική αθλητική συνάντηση στις όχθες της λίμνης.
Μια ξεχωριστή ημέρα αφιερωμένη στην κωπηλασία, το αγωνιστικό πνεύμα και τη νέα γενιά αθλητών! 🚣‍♀️

07-08 Μαρτίου| 1ο Πανελλήνιο Τουρνουά Χειροσφαίρισης Α΄ Παγκορασίδων (U14)
2026-03-07 11:00 - 2026-03-08 11:00 | ΔΑΚ Καστοριάς, Καστοριά, Καστοριά, 52100, Greece
🏐 Ο Αθλητικός Όμιλος Αντισφαίρισης Καστοριάς (ΑΟΑΚ) διοργανώνει το Σαββατοκύριακο 7–8 Μαρτίου 2026 το 1ο Πανελλήνιο Τουρνουά Χειροσφαίρισης Α΄ Παγκορασίδων, υπό την έγκριση της ΟΧΕ και με τη στήριξη της Περιφερειακής Ενότητας Καστοριάς, ενισχύοντας τον αθλητισμό και την προβολή της περιοχής μας.
Στη διοργάνωση συμμετέχουν έξι (6) ομάδες από όλη την Ελλάδα:ΑΟΑ Καστοριάς, ΑΟΧ Λάρισας, ΑΕΣΧ Πυλαίας, Αμύντας Αμυνταίου, ΑΟ Ιωαννίνων και Φίλιππος Βέροιας, με τη συμμετοχή περίπου 100 αθλητριών.
Ένα δυναμικό αθλητικό διήμερο γεμάτο πάθος, ταλέντο και αγωνιστικό πνεύμα! 🤾‍♀️💙

Πρόσκληση Τουρνουά

prosklisi_tournoua

Πρόγραμμα Αγώνων

programma_tournoua

7–8 Μαρτίου 2026| 4ο Master Class Ποδολογίας!
2026-03-07 08:00 - 2026-03-08 17:00 | Limneon Resort & Spa, Καστοριά, Greece
Η Περιφερειακή Ενότητα Καστοριάς υποστηρίζει τη διοργάνωση του 4ου Master Class in Podology, που υλοποιείται από το Ινστιτούτο Παθήσεων Άνω και Κάτω Άκρων (AKRON), στις 7 και 8 Μαρτίου 2026, στο Limneon Resort.
Πρόκειται για μία κορυφαία επιστημονική διοργάνωση στον χώρο της ποδολογίας, η οποία πραγματοποιείται για τέταρτη συνεχόμενη χρονιά στην Ελλάδα και για πρώτη φορά εκτός Αθηνών, υπό την επιστημονική αιγίδα της Γ’ Αγγειοχειρουργικής Κλινικής του Ιατρικού Κέντρου Αθηνών, με τη συμμετοχή διακεκριμένων ομιλητών από την Ελλάδα και το εξωτερικό.
Το Master Class απευθύνεται σε ποδολόγους από όλη τη χώρα και περιλαμβάνει θεωρητική εκπαίδευση και hands-on workshops, συμβάλλοντας στην αναβάθμιση της επιστημονικής κατάρτισης και της παρεχόμενiης φροντίδας υγείας.

20–23 Φεβρουαρίου| Εθιμικά Δρώμενα Αποκριάς στη Μεσοποταμία!
2026-02-20 16:00 - 2026-02-23 15:00 | Κεντρική Πλατεία Μεσοποταμίας Καστοριάς, Μεσοποταμία, Καστοριά, Greece
Η Περιφερειακή Ενότητα Καστοριάς, για ακόμη μια χρονιά, στέκεται αρωγός στις δράσεις αναβίωσης εθιμικών δρώμενων που διοργανώνει ο Δήμος Καστοριάς, σε συνεργασία με το Τοπικό Συμβούλιο της Δημοτικής Κοινότητας Μεσοποταμίας. Από τις 20 έως τις 23 Φεβρουαρίου 2026, θα πραγματοποιηθεί στην Μεσοποταμία η αναβίωση των παραδοσιακών εθιμικών δρώμενων της Αποκριάς.
Στο πλαίσιο της δράσης, που στοχεύει στη διατήρηση και ανάδειξη της πολιτιστικής ταυτότητας της ακριτικής περιοχής, η κορύφωση θα γίνει με την παρέλαση καρναβαλιστών την Κυριακή 22 Φεβρουαρίου 2026.
Πρόγραμμα εκδηλώσεων:

Παρασκευή 20/2, 16:00: Παιδικό πάρτι στην κεντρική πλατεία
Σάββατο 21/2, 17:00: Μασκέ πάρτι – Γουρουνοχαρά στην κεντρική πλατεία
Κυριακή της Αποκριάς 22/2, 16:00: Παρέλαση καρναβαλιστών
Καθαρά Δευτέρα 23/2, 11:00: Νηστίσιμα εδέσματα – σαρακοστιανό τραπέζι στην κεντρική πλατεία

11-15 Φεβρουαρίου| Καραβαγγέλεια 2026 !
2026-02-11 18:00 - 2026-02-15 12:30 | Καστοριά, πεζόδρομος ερμού, Καστοριά, Greece
Για τέταρτη συνεχόμενη χρονιά, η Περιφερειακή Ενότητα Καστοριάς, στηρίζει έμπρακτα την προσπάθεια της Ιεράς Μητρόπολης Καστοριάς, στη διοργάνωση για τα «Καραβαγγέλεια », προς τιμήν του Γερμανού Καραβαγγέλη, Μητροπολίτη Καστοριάς και κορυφαίας μορφής του Μακεδονικού Αγώνα.
Ο φετινός θεματικός άξονας «Καστοριά και Μετέωρα» αναδεικνύει τους ιστορικούς, πολιτιστικούς και πνευματικούς δεσμούς δύο περιοχών με μοναδικό βυζαντινό απόθεμα, αλλά και τις νέες αναπτυξιακές προοπτικές που διαμορφώνονται μέσω σύγχρονων υποδομών, όπως ο αυτοκινητόδρομος Ε65.
Το πενθήμερο εκδηλώσεων περιλαμβάνει μουσικές και πολιτιστικές δράσεις, εισηγήσεις διακεκριμένων ομιλητών, μαθητικές παρουσιάσεις, θεματικές ημερίδες και εκκλησιαστικές εκδηλώσεις, με τη συμμετοχή εκπροσώπων της Πολιτείας, της Εκκλησίας και της ακαδημαϊκής κοινότητας.
📅 11–15/02/2026 | Καστοριά
Παρακάτω παρατίθεται το αναλυτικό πρόγραμμα των εκδηλώσεων
Άγγελμα «Δ’ Καραβαγγέλεια 2026» – Αναλυτικό Πρόγραμμα Εκδηλώσεων (11-15 Φεβρουαρίου 2026)

Δωρεάν Προβολή ταινίας «Ο Παύλος Μελάς» στην Καστοριά
2025-11-15 18:00 - 19:30 | City Center Cinema, Καστοριά, Greece
Ο Σύλλογος “Φίλοι Μουσείου Μακεδονικού Αγώνα Νομού Καστοριάς”, στο πλαίσιο των εορταστικών εκδηλώσεων για την απελευθέρωση της Καστοριάς, η οποία αποτελεί επιστέγασμα του έπους του Μακεδονικού Αγώνα και σε συνεργασία με την Περιφερειακή Ενότητα Καστοριάς, τον Δήμο Καστοριάς και το σωματείο Ευνομία, προβάλει σε ψηφιακή μορφή την ιστορική και θρυλική ταινία , “Ο Παύλος Μελάς”, ύστερα από 46 χρόνια μετά την πρώτη προβολή.

Σάββατο 15 Νοεμβρίου
City Center Cinema – Καστοριά,Εμπορικό Κέντρο Ζέρβα
Ώρα προβολής: 18:00
Είσοδος ελεύθερη

Αξίζει να σημειωθεί ότι, τα γυρίσματα της ταινίας πραγματοποιήθηκαν στην περιοχή της Καστοριάς. Πρόκειται για μια ταινία σε σκηνοθεσία και παραγωγή του Φίλιππου Φυλακτού. Την εκδήλωση θα τιμήσει με την παρουσία του ο Πρόεδρος του Σωματείου Ευνομία και πρωταγωνιστής της ταινίας κ. Λάκης Κομνηνός.

Μια ταινία που αναδεικνύει με συγκίνηση και σεβασμό τα γεγονότα που σημάδεψαν την ιστορία της Μακεδονίας και τη διαμόρφωση της εθνικής ταυτότητας.

Μια βραδιά αφιερωμένη στην Ιστορία, τον Πολιτισμό και την Πατρίδα.

Μην τη χάσετε!

10-12 Οκτωβρίου| Η 8η Πανελλήνια Συνάντηση Μονοπατιών στην Καστοριά
2025-10-10 09:00 - 2025-10-12 17:00 | Καστοριά, πεζόδρομος ερμού, Καστοριά, Greece
Η Καστοριά υποδέχεται την 8η Πανελλήνια Συνάντηση Μονοπατιών το 2025 – Εσύ θα είσαι εκεί;
Η 8η Πανελλήνια Συνάντηση Μονοπατιών, που θα φιλοξενηθεί στην Καστοριά στις 10 – 12 Οκτωβρίου του 2025, αποτελεί συνέχεια των προηγούμενων συναντήσεων, από Βυτίνα (2017), σε Άνδρο (2018), Μέτσοβο (2019), Ξάνθη (2021), Καισαριανή (2022), Πήλιο (2023), Χανιά (2024) και αποτελεί μια μοναδική ευκαιρία για συλλογική ανάδειξη του τόπου, κινητοποίηση της κοινωνίας και βιώσιμη τουριστική προοπτική. Ο εναλλακτικός τουρισμός και ειδικότερα ο πεζοπορικός, προσφέρει σημαντικές προοπτικές βιώσιμης τοπικής ανάπτυξης, αξιοποιώντας το μοναδικό φυσικό και πολιτισμικό απόθεμα της περιοχής.

Αναλυτικό Πρόγραμμα smslab.edu.uowm.gr/8-panelinia-synantisi-monopation

03-05 Οκτωβρίου| Πανελλήνιο Συνέδριο Επαρχιακού Τύπου στην Καστοριά!
2025-10-03 08:00 - 2025-10-05 23:30 | Καστοριά, πεζόδρομος ερμού, Καστοριά, Greece
Η Ένωση Συντακτών Επαρχιακού Τύπου (ΕΣΕΤ) διοργανώνει 03-05 Οκτωβρίου 2025, στην Καστοριά, το 55ο Πανελλήνιο Δημοσιογραφικό Συνέδριο!
Μια μοναδική ευκαιρία για την περιοχή μας να αναδείξει τα τοπικά της πλεονεκτήματα σε εθνικό επίπεδο, μέσα από συζητήσεις και εισηγήσεις καταξιωμένων δημοσιογράφων, επιστημόνων και πανεπιστημιακών.
Στόχος: Η ενίσχυση του ρόλου των περιφερειακών μέσων ενημέρωσης και η ανάδειξη της σχέσης τους με την τοπική ιστορία, τον πολιτισμό και τους φορείς της Καστοριάς.
Το συνέδριο περιλαμβάνει ειδικές συνεδρίες για την τοπική παράδοση, ιστορικά μνημεία και πολιτιστικά σημεία, καθώς και ξεναγήσεις που θα φέρουν στο φως τον πλούτο της περιοχής μας.

21 Σεπτεμβρίου- Διασυλλογικοί Αγώνες Κωπηλασίας στην Καστοριά!
2025-09-21 08:00 - 17:00 | Λίμνη Καστοριάς, Καστοριά
Ο Ναυτικός Όμιλος Καστοριάς συνεχίζει δυναμικά την αθλητική του πορεία, με πάνω από 50 παιδιά ηλικίας 10-17 ετών να αθλούνται καθημερινά στο τμήμα κωπηλασίας, μαζί με αθλητές και αθλήτριες όλων των κατηγοριών και ενηλίκους που συμμετέχουν σε συνεχή αγωνιστική δράση.
21 Σεπτεμβρίου θα πραγματοποιηθούν οι Διασυλλογικούς Αγώνες Κωπηλασίας
Με τη συμμετοχή περίπου 400-500 αθλητών, προπονητών και συνοδών από όλη την Ελλάδα, οι αγώνες αποτελούν γιορτή του αθλητισμού και της συνεργασίας!
Σας περιμένουμε να στηρίξετε και να απολαύσετε ένα μοναδικό αθλητικό γεγονός που φέρνει την Καστοριά στο επίκεντρο της κωπηλασίας!

20-21 Σεπτεμβρίου| Οργάνωση Ποντίων Νομού Καστοριάς «ο Εύξεινος Πόντος»: Εκδηλώσεις Μνήμης για τα Δικαστήρια της Αμάσειας
2025-09-20 19:30 - 2025-09-21 13:30 | Πάρκο Ολυμπιακής Φλόγας Καστοριάς
Η Οργάνωση Ποντίων Νομού Καστοριάς «ο Εύξεινος Πόντος» προγραμματίζει και φέτος εκδηλώσεις τιμής και μνήμης για τα Δικαστήρια της Αμάσειας — μία από τις πιο τραγικές στιγμές στην ιστορία του Πόντου, όπου 79 εκπρόσωποι του Ποντιακού Ελληνισμού, μεταξύ αυτών και ο Μητροπολίτης Αμάσειας Γερμανός Καραβαγγέλης, καταδικάστηκαν σε θάνατο.
Το πρόγραμμα των εκδηλώσεων:• 20/09/2025: Ομιλία στο Ενυδρείο Καστοριάς.• 21/09/2025: Τελετή μνήμης στο μνημείο της Ποντιακής Γενοκτονίας, στο πάρκο Ολυμπιακής Φλόγας, με μουσική που σχετίζεται με το θέμα.
Σας καλούμε όλους να συμμετάσχετε, να θυμηθούμε και να τιμήσουμε την ιστορία μας.

20 Σεπτεμβρίου| Χορός, μουσική & γεύσεις Καστοριάς στο Χοροστάσι της Καλαμαριάς!
2025-09-20 17:00 - 23:30 | Καλαμαριά Θεσσαλονίκης, Greece
Το Χοροστάσι στον Αη Γιάννη επιστρέφει και φέτος από τους Βορεάδες Χορευτικό Όμιλο Καλαμαριάς – και είναι αφιερωμένο στην Καστοριά!
Στον αύλειο χώρο του 10ου Δημοτικού Σχολείου ΚαλαμαριάςΜε χορούς, μουσικές και γεύσεις από τον νομό Καστοριάς!

Τοπικοί παραγωγοί & επαγγελματίες, θα παρουσιάσουν τα προϊόντα τους σε ειδικά διαμορφωμένα εκθετήρια.Χορευτικές ομάδες και σύλλογοι αποδήμων Καστοριανών θα μας ταξιδέψουν στη μουσικοχορευτική παράδοση της περιοχής.
Με τη στήριξη της Περιφερειακής Ενότητας Καστοριάς, το Χοροστάσι γίνεται μια μεγάλη γιορτή παράδοσης, πολιτισμού και τοπικής ταυτότητας!
✨ Ελάτε να χορέψουμε, να δοκιμάσουμε, να γιορτάσουμε – γιατί η Καστοριά ξέρει να ενώνει!

20-21 Σεπτεμβρίου| 1ος Πανελλήνιος Αγώνας Extreme Enduro στην Καστοριά!
2025-09-20 11:00 - 2025-09-21 14:00
️Ο Μοτοσυκλετιστικός Όμιλος Καστοριάς σας προσκαλεί στον 1ο Xtreme Enduro 2025 – δύο μέρες γεμάτες αδρεναλίνη, ταχύτητα και εκπληκτικά τοπία!
Σάββατο 20 & Κυριακή 21 Σεπτεμβρίου 2025Καστοριά – εκεί όπου ο μηχανοκίνητος αθλητισμός συναντά τη μαγεία της φύσης!

Με τη συμμετοχή περισσότερων από 80 αναβατών από όλη την Ελλάδα και το εξωτερικό, οι θεατές θα έχουν την ευκαιρία να ζήσουν από κοντά έναν αγώνα γεμάτο ένταση και θέαμα.
✨ Σάββατο 20 Σεπτεμβρίου: Εντυπωσιακός πρόλογος στην είσοδο της πόλης – το πρώτο ραντεβού με την αδρεναλίνη για το κοινό!✨ Κυριακή 21 Σεπτεμβρίου: Η διαδρομή διασχίζει τα
χωριά της ορεινής Καστοριάς, με σημείο ανεφοδιασμού στην Οξυά και συναρπαστικό τερματισμό έξω από τον Απόσκεπο, προσφέροντας εύκολη πρόσβαση για όλους τους θεατές.
Η Περιφερειακή Ενότητα Καστοριάς στηρίζει θερμά τη διοργάνωση, αναγνωρίζοντας τη σημασία των αθλητικών εκδηλώσεων που αναδεικνύουν την περιοχή, ενισχύουν τον αθλητικό τουρισμό και φέρνουν κοντά την τοπική κοινότητα και τους επισκέπτες.
Ελάτε να ζήσουμε μαζί την ένταση, τη χαρά και τη μαγεία του Xtreme Enduro – όπου η ταχύτητα συναντά τη φύση!
Δείτε εδώ : KASTORIA HARD ENDURO RACE 20-21-2025

SUPER CUP Καστοριάς 2025 | Ο Τελικός των Πρωταθλητών!
2025-09-13 08:00 - 17:00 | Γήπεδο Καστοριάς, Καστοριά, Καστοριά, Greece
Το Σάββατο 13 Σεπτεμβρίου, η Ένωση Ποδοσφαιρικών Σωματείων Καστοριάς σας προσκαλεί στον μεγάλο τελικό του SUPER CUP, τον αγώνα-θεσμό που σηματοδοτεί την έναρξη της νέας ποδοσφαιρικής χρονιάς!
Οι ομάδες που θα προκύψουν από τους ημιτελικούς αγώνες του FINAL FOUR SUPER CUP, θα αναμετρηθούν για τον πρώτο τίτλο της σεζόν σε έναν αγώνα γεμάτο ένταση, πάθος και θέαμα!
Ο αγώνας θα διεξαχθεί στο Δημοτικό Αθλητικό Κέντρο Καστοριάς.

12 Σεπτεμβρίου| Μουσικό Αφιέρωμα στη Μικρασιατική Μουσική- Μαζί Διατηρούμε την Παράδοση!
2025-09-12 20:00 - 23:30 | Παναγία Κουμπελίδικη, Καστοριά
Ο Σύλλογος Απολλωνιαδιτών Καστοριάς με αφορμή τη συμπλήρωση 40 χρόνων από την ίδρυση του συλλόγου προγραμματιζεί σειρά δράσεων με στόχο τη διατήρηση της μνήμης, της ιστορίας και των ηθών και εθίμων των προσφύγων της Μικράς Ασίας.
Συγκεκριμένα, στις 12 Σεπτεμβρίου, στον χώρο της Παναγίας της Κουμπελίδικης, προγραμματίζεται μεγάλη μουσική εκδήλωση-αφιέρωμα στη Μικρασιάτικη μουσική, με το μουσικό σχήμα «ΜΑΝΕΡΙΤΖΗΔΕΣ».
Η Περιφερειακή Ενότητα Καστοριάς στηρίζει αυτή τη δράση, γιατί η διατήρηση της μνήμης και των παραδόσεων ενισχύει την τοπική μας ταυτότητα, φέρνει κοντά τις γενιές και βοηθά στην προβολή και ανάπτυξη της περιοχής.
Μαζί, διατηρούμε ζωντανά τα ήθη και τα έθιμα που μας ενώνουν και τα μεταδίδουμε στις νέες γενιές!

11-14 Σεπτεμβρίου| Εκδηλώσεις στην Κορομηλιά
2025-09-11 11:00 - 2025-09-14 14:30 | Κορομηλιά Καστοριάς, Greece
Ο Ποντιακός Πολιτιστικός Σύλλογος Κορομηλιάς «Τραπεζούντα» διοργανώνει και φέτος τις καθιερωμένες πολιτιστικές εκδηλώσεις του, τιμώντας την Πολιούχο Εκκλησία της Τοπικής Κοινότητας, «Ανύψωσις του Τιμίου Σταυρού», που γιορτάζει στις 14 Σεπτεμβρίου. Πρόκειται για μια πρωτοβουλία που στοχεύει στη διατήρηση, ανάδειξη και ζωντάνεμα της ποντιακής παράδοσης, φέρνοντας κοντά τα μέλη του Συλλόγου και τους κατοίκους του χωριού σε ένα κοινό γιορταστικό πνεύμα.

Το πρόγραμμα των εκδηλώσεων έχει ως εξής:
• Πέμπτη 11 Σεπτεμβρίου: Καθαρισμός και καλλωπισμός της περιοχής με πρωτοβουλία των γυναικών του χωριού, σε συνεργασία με τα μέλη του Συλλόγου, προετοιμάζοντας το χωριό για τις εορταστικές εκδηλώσεις.
• Παρασκευή 12 Σεπτεμβρίου: Παραδοσιακή μουσικοχορευτική εκδήλωση με παρουσίαση χορευτικών συγκροτημάτων του Συλλόγου και άλλων ομάδων του Νομού, ζωντανεύοντας τις ποντιακές παραδόσεις μέσα από μουσική και χορό.
• Σάββατο 13 Σεπτεμβρίου: Δεύτερη μουσικοχορευτική εκδήλωση, όπου οι επισκέπτες θα έχουν την ευκαιρία να απολαύσουν πλούσιες παραστάσεις και να γνωρίσουν τον πλούτο της ποντιακής πολιτισμικής κληρονομιάς.
• Κυριακή 14 Σεπτεμβρίου: Η κορύφωση των εκδηλώσεων με εκκλησιασμό, παρασκευή και προσφορά παραδοσιακών ποντιακών φαγητών και χορευτική παράσταση από τα συγκροτήματα του Συλλόγου, σε μια ατμόσφαιρα γιορτής και κοινότητας.
Η Περιφερειακή Ενότητα Καστοριάς στηρίζει ενεργά τη δράση, αναγνωρίζοντας τη σημασία της πολιτιστικής κληρονομιάς και των τοπικών πρωτοβουλιών που ενώνουν την κοινωνία και αναδεικνύουν την πλούσια πολιτιστική ταυτότητα της περιοχής.

9-10 Σεπτεμβρίου| 13ο Βαλκανικό «Φθινοπωρινό Συναπάντημα» στο Άργος Ορεστικό
2025-09-09 20:00 - 2025-09-10 23:30 | Άργος Ορεστικό- Νέο Πάρκο, Greece
Ο Λαογραφικός Όμιλος «Αργέσται» Άργους Ορεστικού σας προσκαλεί στο 13ο Βαλκανικό «Φθινοπωρινό Συναπάντημα» – δύο μέρες γεμάτες χορό, μουσική και παράδοση!
Τρίτη 9 & Τετάρτη 10 Σεπτεμβρίου 2025Άργος Ορεστικό – το σημείο όπου η παράδοση συναντά το σήμερα!

Μέσα από τη συμμετοχή χορευτικών συγκροτημάτων από την Ελλάδα και τα Βαλκάνια (Λευκάδα, Ρουμανία) και τη συνοδεία ζωντανής παραδοσιακής μουσικής, θα ζήσουμε ένα αντάμωμα γεμάτο χρώματα, ήχους και βήματα που ενώνουν όλους!
✨ Τρίτη 9 Σεπτεμβρίου: Χοροί από τον ελλαδικό και βαλκανικό χώρο και μεγάλο λαϊκό γλέντι για να ανοίξει η γιορτή με κέφι και χαρά.✨ Τετάρτη 10 Σεπτεμβρίου: Χορευτικά συγκροτήματα της Δυτικής Μακεδονίας αναδεικνύουν την πλούσια μουσικοχορευτική μας κληρονομιά, ενώ στο τέλος μικροί και μεγάλοι θα χορέψουν όλοι μαζί, σε μια μαγική στιγμή κοινότητας και παράδοσης.
Η Περιφερειακή Ενότητα Καστοριάς στηρίζει θερμά τη διοργάνωση, αναγνωρίζοντας τη σημασία των πολιτιστικών δράσεων που φέρνουν κοντά τις κοινότητες και αναδεικνύουν τον πλούτο της τοπικής και βαλκανικής παράδοσης.
Ελάτε να ζήσουμε τη μαγεία της παράδοσης και να δείξουμε πως ο χορός μας ενώνει όλους!

7, 8 & 9 Σεπτεμβρίου| Τριήμερες εκδηλώσεις στο Χιλιόδενδρο!
2025-09-07 20:00 - 23:30 | Χιλιόδενδρο Καστοριάς, Χιλιόδενδρο, Greece
Ο Πολιτιστικός Σύλλογος Χιλιοδένδρου σας προσκαλεί στις καθιερωμένες τριήμερες εκδηλώσεις μας στις 7, 8 & 9 Σεπτεμβρίου!
Με αφορμή τα Γενέθλια της Θεοτόκου, στον αύλειο χώρο του παλιού Δημοτικού Σχολείου, θα απολαύσουμε:
– Έκθεση ζωγραφικής από τα παιδιά του συλλόγου-Παραδοσιακούς χορούς από το παιδικό και το ενήλικο τμήμα, με χορούς από όλη την Ελλάδα
Μια γιορτή που αναδεικνύει την παράδοση και τη ζωντάνια της περιοχής μας!
Ελάτε να γιορτάσουμε μαζί και να στηρίξουμε τα ήθη και έθιμα μας!

07 Σεπτεμβρίου| Δράση Δημιουργίας & Έμπνευσης για τους Νέους της Καστοριάς!
2025-09-07 08:00 - 17:00 | Πάρκο Ολυμπιακής Φλόγας Καστοριάς
Ο Πολιτιστικός Εξωραϊστικός Σύλλογος Εργατικών Κατοικιών Καστοριάς «ΚΕΛΕΤΡΟΝ», στο πλαίσιο των πολιτιστικών και κοινωνικών του δράσεων, σας προσκαλεί σε μια μοναδική νεανική εκδήλωση:
– Σάββατο 07 Σεπτεμβρίου– Πάρκο Ολυμπιακής Φλόγας
Μια μέρα γεμάτη έμπνευση, ψυχαγωγία και δημιουργική έκφραση, μέσα από πρωτότυπα καλλιτεχνικά και βιωματικά εργαστήρια!

Θεατρικό Εργαστήρι με θέμα την “Οδύσσεια”
Comic & Γελοιογραφία
Εικαστικές Κατασκευές με Ανακυκλώσιμα Υλικά
Μουσικό-Κινητικό Εργαστήρι

Μέσα από τις δράσεις μας, καλλιεργούνται η δημιουργικότητα, η αυτοπεποίθηση, η συνεργασία και η υπευθυνότητα – αξίες απαραίτητες για μια ενεργή και υγιή Κοινωνία των Πολιτών!
Η συμμετοχή είναι δωρεάν – ανοιχτή σε όλους τους νέους της περιοχής!

05-07 Σεπτεμβρίου| Τα πολιτιστικά Γεφυρώματα έρχονται στην Καστοριά!
2025-09-05 16:00 - 2025-09-07 23:30 | Πάρκο Ολυμπιακής Φλόγας Καστοριάς
Ο Προοδευτικός Σύλλογος Κυριών Καστοριάς διοργανώνει για πρώτη φορά στην Καστοριά τα Πολιτιστικά Γεφυρώματα!
Πρόκειται για μια πρωτοβουλία που στοχεύει στη σύνδεση και την προοπτική κοινών δράσεων των γυναικείων συλλόγων, με γέφυρες που εκτείνονται από τον Έβρο μέχρι την Πελοπόννησο. Μέσα από κοινό βηματισμό και ενιαία έκφραση, προβάλλουν τον πλούτο της πολιτισμικής τους κληρονομιάς. Τα προηγούμενα χρόνια, αντίστοιχες δράσεις πραγματοποιήθηκαν στο Σοφικό Κορινθίας, στον Πολύγυρο Χαλκιδικής και στο Καρπενήσι Ευρυτανίας.
Φέτος, τα Πολιτιστικά Γεφυρώματα φιλοξενούνται στην Καστοριά, με το εξής πρόγραμμα:

Παρασκευή 5 Σεπτεμβρίου: Υποδοχή των συλλόγων στο ξύλινο σπιτάκι με παραδοσιακά εδέσματα και μουσική. Το απόγευμα, κάθε σύλλογος θα παρουσιάσει ένα μικρό παραδοσιακό ή σύγχρονο δρώμενο στο Πάρκο Ολυμπιακής Φλόγας.
Σάββατο 6 Σεπτεμβρίου: Ξενάγηση των συλλόγων σε μουσεία και σημεία πολιτιστικού ενδιαφέροντος. Το απόγευμα, θα υπάρχουν μικρά εκθεσιακά περίπτερα γύρω από το Πάρκο Ολυμπιακής Φλόγας θα παρουσιάζουν τοπικά προϊόντα, βιβλία και άλλα. Το βράδυ, θα πραγματοποιηθεί συναυλία.
Κυριακή 7 Σεπτεμβρίου: Οι φιλοξενούμενοι σύλλογοι θα απολαύσουν εν πλω τις ομορφιές της Καστοριάς και θα ξεναγηθούν στην πόλη.

Η Περιφερειακή Ενότητα Καστοριάς στηρίζει ενεργά τη δράση, καθώς προωθεί την ενότητα και τη συνεργασία μεταξύ γυναικείων συλλόγων σε όλη τη χώρα, αναδεικνύει τον πλούτο της πολιτιστικής κληρονομιάς της Καστοριάς, στηρίζει την τοπική κοινωνία και οικονομία μέσα από την προβολή των τοπικών προϊόντων και ενισχύει την προβολή της περιοχής ως πολιτιστικού προορισμού. Επιπλέον, συμβάλλει στην ενεργοποίηση και συμμετοχή των γυναικών στα πολιτιστικά δρώμενα, προωθώντας την κοινωνική συνοχή και ενδυναμώνοντας την πολιτιστική ταυτότητα της περιοχής.
